วิกฤติ อาลีบาบา หุ้นลงมาแล้ว 70% ใน 2 ปี
เกิดอะไรขึ้นกับอาลีบาบา ?
11 มี.ค. 2565

วิกฤติ อาลีบาบา หุ้นลงมาแล้ว 70% ใน 2 ปี /โดย ลงทุนแมน
2 ปีก่อน อาลีบาบา เคยเป็น 1 ใน 10 บริษัท ที่ใหญ่ที่สุดในโลก เคยมีมูลค่ามากถึง 27.9 ล้านล้านบาท
แต่หากนับจากจุดสูงสุด มูลค่าหุ้นบริษัทอาลีบาบาได้ลดลงไปแล้ว 70% คิดเป็นมูลค่าที่หายไปมากถึง 19.5 ล้านล้านบาท มากกว่า GDP ไทยทั้งประเทศที่ 16.8 ล้านล้านบาท เสียอีก
แล้วมันเกิดอะไรขึ้นกับอาลีบาบา ?
เริ่มจากเหตุการณ์ไม่นานมานี้ ก.ล.ต. ประเทศสหรัฐอเมริกา ได้มีการระบุชื่อของบริษัทจีน 5 แห่ง 
ได้แก่ BeiGene, Zai Lab, ACM Research, HUTCHMED รวมไปถึง Yum China Holdings เจ้าของ KFC และ Pizza Hut ในประเทศจีน
เข้าไปอยู่ในรายชื่อที่มีแนวโน้มจะถูกเพิกถอน ออกจากตลาดหุ้นสหรัฐอเมริกา 
หากบริษัทไม่สามารถให้รายละเอียดเกี่ยวกับความโปร่งใสตามกฎ Holding Foreign Companies Accountable Act ที่ได้ร่างขึ้น เมื่อ 2 ปีก่อน
โดยกฎที่ว่านี้ มีสาระสำคัญก็คือ บริษัทต่างชาติที่จดทะเบียนในตลาดหุ้นสหรัฐอเมริกา ต้องปราศจากการครอบงำจากรัฐบาล
นั่นจึงทำให้ตลาดเริ่มกลับมากังวลหุ้นจีนในสหรัฐอเมริกาอีกครั้ง
จากตอนแรกเป็นแค่ร่างกฎหมาย ตอนนี้กลายมาเป็นระบุชื่อรายบริษัท 
โดยที่บริษัททั้งหมดที่อยู่ในลิสต์ เป็นธุรกิจจากประเทศจีน
ภายหลังมีการประกาศออกมาไม่นาน 
หุ้นจีนที่อยู่ในตลาดหุ้นสหรัฐอเมริกา ก็ได้เริ่มถูกเทขาย
เฉพาะเมื่อคืนนี้ คืนเดียว
 -15.7%
Meituan -10.7%
NetEase -6.9%
และอาลีบาบา -7.9%
สำหรับ อาลีบาบา ก็ยังมีประเด็นที่โดนรัฐบาลจีน เล่นงานเรื่องการผูกขาดธุรกิจอีคอมเมิร์ซ และการเก็บข้อมูลส่วนตัวของผู้ใช้งาน เคสนี้ บริษัทก็ได้ถูกปรับไป 9.3 หมื่นล้านบาท ในปี 2020
รวมถึงความกังวลต่อผลประกอบการของตัวบริษัทเอง ที่มีแนวโน้มจะเติบโตชะลอตัวลง
เรียกได้ว่า อาลีบาบาโดนเล่นงานทั้งฝั่งรัฐบาลจีนเอง และกฎเกณฑ์ตลาดทุนของสหรัฐอเมริกาด้วยเช่นกัน
ทั้งหมดนี้ ก็ได้ทำให้บริษัทอาลีบาบา มีมูลค่าลดลงมาแล้วกว่า 70% 
หรือพูดง่าย ๆ ว่าหากเราลงทุนกับอาลีบาบาไว้ 100,000 บาท ในปี 2020
วันนี้ เงินลงทุนของเราจะมีมูลค่าเหลือเพียง 30,000 บาท..
ทั้ง ๆ ที่ อาลีบาบา ก็ยังคงเป็นอีคอมเมิร์ซ ใหญ่ที่สุดในประเทศจีนเหมือนเดิม
แต่ที่ไม่เหมือนเดิมคือ ความกังวลเกี่ยวกับกฎเกณฑ์ของภาครัฐที่เพิ่มขึ้นมาก
เรื่องนี้ ก็เป็นอีกกรณีศึกษาที่สะท้อนถึงความสำคัญ
ของการบริหารความเสี่ยงได้อย่างดี ถึงมั่นใจแค่ไหน เราก็ไม่ควรถือหุ้นตัวเดียวในพอร์ตของเราแบบ All in
เพราะเอาเข้าจริง บางอย่างมันก็อยู่เหนือการควบคุมของเรา
ใครจะไปคิดว่า หนึ่งในบริษัทที่ใหญ่สุดในประเทศจีน ครองอันดับหนึ่งในอุตสาหกรรม
มีผลประกอบการเติบโตดี แถมยังคงขยายธุรกิจอย่างต่อเนื่อง
วันนี้ จะมีมูลค่าหายไป 19.5 ล้านล้านบาท
ในระยะเวลาเพียง 2 ปี..
References
-
-
╔═══════════╗
Blockdit เป็นแพลตฟอร์ม สำหรับนักอ่าน และนักเขียน
ที่มีผู้ใช้งาน 2 ล้านคน ลองใช้แพลตฟอร์มนี้เพื่อได้ไอเดียใหม่ๆ
แล้วอาจพบว่าสังคมนี้เหมาะกับคนเช่นคุณ
Blockdit. Ideas Happen. 
╚═══════════╝
ติดตามลงทุนแมนได้ที่
Website - 
Blockdit - 
Facebook - 
Twitter - 
Instagram - 
Line - 
YouTube - 
Spotify - 
Apple Podcasts - 
Soundcloud -